CELEX: 62020TN0632
Language: fi
Date: 2020-10-15 00:00:00
Title: Asia T-632/20: Kanne 15.10.2020 – OG v. EDA

18.1.2021   
            
            
               FI
            
            
               Euroopan unionin virallinen lehti
            
            
               C 19/56
            
         
      Kanne 15.10.2020 – OG v. EDA
      (Asia T-632/20)
      (2021/C 19/60)
      Oikeudenkäyntikieli: englanti
      
         Asianosaiset
      
      
         Kantaja: OG (edustajat: asianajajat S. Pappas ja N. Kyriazopoulou)
      
         Vastaaja: Euroopan puolustusvirasto (EDA)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 13.12.2019 tehdyn Euroopan puolustusviraston päätöksen, jossa kantajaa ei otettu soveltuvista hakijoista laadittuun varallaololuetteloon
               
            
                  —
               
               
                  kumoamaan EDA:n toimitusjohtajan päätöksen, jossa hylätään kantajan valitus 13.12.2019 tehdystä EDA:n päätöksestä, siltä osin kuin EDA:n toimitusjohtajan päätöksessä täydennetään EDA:n päätöksen perusteluja
               
            
                  —
               
               
                  velvoittamaan vastapuolen korvaamaan 3 000 euroa kantajalle aiheutuneesta aineettomasta vahingosta
               
            
                  —
               
               
                  velvoittamaan vastapuolen korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että perusteluvelvollisuutta koskevaa olennaista muotomääräystä on rikottu.
               
            
                  2)
               
               
                  Toinen kanneperuste, joka perustuu yhdenvertaisen kohtelun, avoimuuden, objektiivisuuden ja hyvän hallinnon periaatteiden loukkaamiseen.
               
            
                  3)
               
               
                  Kolmas kanneperuste, joka perustuu siihen, että ilmoitusta avoimesta virasta ei ole noudatettu, perustelut ovat lainvastaisia ja riittämättömiä, ja arvioitaessa kantajan pätevyyttä täytettävään virkaan nähden on tehty ilmeinen arviointivirhe.